
				Telšių sporto ir rekreacijos centro
Direktorius

Vacys Butkus

TELŠIŲ RAJONO VETERANŲ 3x3 KREPŠINIO TURNYRO 40+
NUOSTATAI
2026 m. lapkričio 21 d. · Telšių sporto ir rekreacijos centras (Birutės g. 60, Telšiai)
I. BENDROSIOS NUOSTATOS
1. Telšių rajono veteranų 3x3 krepšinio turnyras 40+ (toliau – Turnyras) – tai krepšinio varžybos 3×3 formatu, skirtos veteranams.
1. Šie nuostatai nustato Turnyro tikslus, dalyvius, vietą ir laiką, registracijos bei varžybų vykdymo tvarką.
II. TIKSLAI
1. Turnyro tikslai:
1. populiarinti krepšinį ir aktyvų gyvenimo būdą tarp vyresnio amžiaus gyventojų;
1. stiprinti Telšių miesto ir Telšių rajono seniūnijų bendruomenių bendradarbiavimą;
1. sudaryti sąlygas veteranams turiningai ir aktyviai leisti laisvalaikį;
1. išaiškinti stipriausią veteranų komandą.
III. ORGANIZATORIUS
1. Turnyrą organizuoja Telšių sporto ir rekreacijos centras. Pagrindinis rėmėjas – ADE exclusive.
IV. LAIKAS IR VIETA
1. Turnyras vyks 2026 m. lapkričio 21 d., Telšių sporto ir rekreacijos centre. Turnyro pradžia – 11 val.
1. Komandos privalo atvykti ir užsiregistruoti vietoje ne vėliau kaip 10.30 val.
V. DALYVIAI
1. Turnyre dalyvauja Telšių seniūnijos ir Telšių rajono seniūnijų komandos.
1. Kiekvieną seniūniją gali atstovauti kelios komandos.
1. Turnyre gali dalyvauti asmenys, gimę 1986 m. ir vyresni.
1. Komandą sudaro nuo 3 iki 4 žaidėjų: trys žaidėjai aikštėje ir vienas pakaitinis.
1. Žaidėjas gali žaisti tik vienos komandos sudėtyje.
1. Bent 2 komandos žaidėjai turi gyventi ar būti gyvenę atstovaujamoje seniūnijoje.
1. Dalyvio amžių patvirtina asmens dokumentas. Organizatorius turi teisę jo pareikalauti prieš rungtynes ir bet kuriuo Turnyro metu.
VI. REGISTRACIJA
1. Komandos registruojamos iki 2026 lapkričio 13 d., nurodytoje el. formoje. Užpildytą paraišką (priedas Nr. 1) pristatyti el. paštu arba renginio dieną. 
1. Paraiškoje nurodoma seniūnija, atsakingo asmens kontaktai, žaidėjų vardai, pavardės ir gimimo metai.
1. Žaidėjų sąrašą iki Turnyro pradžios galima tikslinti pranešus organizatoriui, bet visi žaidėjai turi atitikti šių nuostatų V skyriaus reikalavimus.
VII. VARŽYBŲ TVARKA
1. Varžybos vykdomos pagal FIBA 3×3 krepšinio taisykles su šiais pritaikymais:
1. žaidžiama į vieną krepšį, 3 prieš 3 (vienu metu bus užimti 2 krepšiai).
1. rungtynės trunka 10 min. grynojo laiko arba iki tol, kol viena komanda pelno 21 tašką;
1. atakos laikas – 12 sekundžių;
1. lygiosios baigiamos pratęsimu: laimi komanda, pirmoji pelniusi 2 taškus;
1. Organizatorius gali koreguoti rungtynių trukmę, atsižvelgdamas į dalyvaujančių komandų skaičių ir turnyro laiko limitą.
1. Turnyro sistema (grupės, atkrintamosios ir kt.) nustatoma uždarius registraciją, atsižvelgiant į komandų skaičių. Komandos su ja supažindinamos iki pirmųjų rungtynių.
1. Vietos nustatomos pagal pergalių skaičių. Esant vienodam pergalių skaičiui, lemia tarpusavio rungtynių rezultatas, vėliau – taškų skirtumas.
1. Komandai, neatvykusiai į aikštę per 5 minutes po paskelbto rungtynių pradžios laiko, įskaitomas techninis pralaimėjimas.
1. Rungtynes teisėjauja organizatoriaus paskirti teisėjai. Jų sprendimai varžybų metu yra galutiniai.
VIII. APDOVANOJIMAS
1. Prizininkai – I, II ir III vietų komandos – apdovanojami taurėmis, medaliais, ir rėmėjų prizais. 
IX. DALYVAVIMO SĄLYGOS
1. Dalyvavimas Turnyre nemokamas.
X. SAUGA IR ATSAKOMYBĖ
1. Kiekvienas dalyvis pats atsako už savo sveikatą. Registruodamasis jis patvirtina, kad jo sveikatos būklė leidžia dalyvauti krepšinio varžybose. Prieš Turnyrą rekomenduojama pasitikrinti sveikatą.
1. Žaidžiama su sportine avalyne ir sportine apranga. Draudžiama žaisti su daiktais, galinčiais sužaloti kitus dalyvius.
1. Draudžiama dalyvauti varžybose apsvaigus nuo alkoholio ar kitų psichiką veikiančių medžiagų.
1. Dalyviai privalo elgtis sportiškai, gerbti varžovus, teisėjus ir žiūrovus. Už šiurkščius nuostatų pažeidimus organizatorius gali pašalinti žaidėją ar komandą iš Turnyro.
1. Turnyro metu gali būti fotografuojama ir filmuojama, o medžiaga skelbiama organizatoriaus bei partnerių viešose paskyrose. Dalyvių asmens duomenys naudojami tik Turnyro organizavimo tikslais.
XI. PROTESTAI IR BAIGIAMOSIOS NUOSTATOS
1. Protestai dėl rungtynių rezultatų ar dalyvių atitikties nuostatams pateikiami raštu organizatoriui ne vėliau kaip per 10 minučių po rungtynių pabaigos.
1. Klausimai, neaptarti šiuose nuostatuose, sprendžiami organizatoriaus sprendimu.
1. Organizatorius pasilieka teisę keisti nuostatus ir Turnyro tvarkaraštį, apie pakeitimus informavęs komandų atstovus.
1. Informacija ir kontaktai: j.poceviciute@tsrc.lt.


Priedas Nr. 1
KOMANDOS PARAIŠKA
Telšių rajono veteranų 3x3 krepšinio turnyras 40+ · 2026 m. lapkričio 21 d.
	Komandos pavadinimas, atstovaujama seniūnija
	

	Atsakingo asmens vardas, pavardė
	

	Telefonas
	

	El. paštas
	


Žaidėjai (gimę 1986 m. ir anksčiau)
	Nr.
	Vardas, pavardė
	Gimimo metai
	Parašas

	1
	
	
	

	2
	
	
	

	3
	
	
	

	4
	
	
	


Pasirašydamas patvirtinu, kad atitinku Turnyro nuostatų reikalavimus, mano sveikatos būklė leidžia sportuoti ir sutinku su nuostatuose nurodytomis dalyvavimo sąlygomis.
Data: ____________________      Atsakingo asmens parašas: ____________________

